PATVIRTINTA

Tauragės lopšelio-darželio ,,Kodėlčius“

direktoriaus 2020 m. gegužės 15 d.

įsakymu Nr. V-64

**INSTRUKCIJA-ATMINTINĖ TĖVAMS (GLOBĖJAMS)**

Nuo 2020 m. gegužės 18 d. lopšelis-darželis ,,Kodėlčius“ vėl pradeda ugdymo procesą, tačiau karantino laikotarpyje turime vadovautis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimo Nr. V-1116 ,,Dėl ikimokyklinio ir priešmokyklinio ugdymo organizavimo būtinų sąlygų“ nurodymais:

1. Rekomenduojama ugdyti vaiką **namuose**, jei vaikas serga lėtinėmis ligomis arba vaikas gyvena kartu su asmenimis, priskirtais rizikos grupėms (vyresnio nei 60 m. amžiaus asmenimis ir (arba) sergančiais lėtinėmis ligomis).
2. Asmenys, atlydintys vaikus į darželį ar atvykstantys pasiimti iš darželio, privalo dėvėti nosį ir burną dengiančias priemones (veido kaukes, respiratorius, kt. priemones). Į ugdymo patalpas įeiti negalima, su vaikučiu atsisveikinti rūbinėlėje.
3. Šalia įėjimų, ant palangių bus padėtos rankų dezinfekcijai skirtos priemonės.
4. Kiekvieną rytą bus vertinama vaiko sveikatos būklė, matuojama temperatūra.
5. Vaikai, kuriems pasireiškė karščiavimas, kurie turi ūmių viršutinių kvėpavimo takų infekcijų požymių (sloga, kosulys, pasunkėjęs kvėpavimas) ar kitų ligų požymių **į darželį nebus priimami.**
6. Ugdymo paslaugos bus organizuojamos maksimaliai laikantis grupių izoliacijos principo, todėl **nėra galimybės vykdyti budinčios grupės bei nemiegančių vaikų grupės veiklos** (kad būtų išvengta skirtingas grupes lankančių vaikų kontakto). Todėl įstaigos darbo laikas : 7.30 val. – 18.00 val.
7. Šiuo laikotarpiu nevyks bendri renginiai, tačiau užsiėmimai atskiroms grupėms salėje (muzikos ir kūno kultūros) bus organizuojami. Po kiekvienos grupės veiklos salės patalpos vėdinamos ir išvalomos, o ugdymo priemonės dezinfekuojamos.
8. Maitinimas organizuojamas įprasta tvarka.
9. Užtikriname, jog ugdymo paslaugų teikimo vietoje bus sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo).
10. Patalpos vėdinamos ne rečiau kaip 2 kartus per dieną.
11. Užtikriname, jog įstaigoje dirbs darbuotojai, neturintys ūmių viršutinių kvėpavimo takų infekcijų ir kitų užkrečiamų ligų požymių. Darbuotojų sveikata bus nuolat stebima.
12. Dėl mažo vaikų skaičiaus bus jungiamos (nuo gegužės 18 d.) ,,Nykštukų“ ir ,,Širdukų“ grupės (ugdymas vyks ,,Širdukų“ grupės patalpose) bei ,,Smalsučių“ ir ,,Šypsenėlių“ grupės (ugdymas vyks ,,Šypsenėlių“ grupėje).
13. Karantino metu ribojamas tiesioginis bendravimas su pedagogais ar kitais prižiūrinčiais vaikus asmenimis. Jei iškilo problemų komunikuoti su dirbančia ikimokyklinio ugdymo mokytoja iškilusiais klausimais telefonu ar el.paštu.